Manchester United interessati li jiffirmaw lill-goalkeeper ta' Aston Villa Emiliano Martinez fis-sajf Manchester United huma rrappurtati interessati li jiffirmaw lill-goalkeeper ta' Aston Villa Emiliano Martinez fis-sajf. L-ex goalkeeper ta' Arsenal impressjona għall-Villains minn meta ffirma għall-club f'Settembru, u żamm 14-il clean sheet fil-Premier League. Manchester United qed jippjanaw li jħallu kemm lil David de Gea kif ukoll lil Sergio Romero jitilqu mill-club dan is-sajf, b'Martinez qed jitqies bħala wieħed mill-miri ewlenin tagħhom. Minbarra l-Arġentin, ir-Red Devils huma maħsuba wkoll li qed jissorveljaw lil Jan Oblak ta' Atletico Madrid, lil Gianluigi Donnarumma ta' AC Milan u lil Nick Pope ta' Burnley. Dean Henderson huwa meqjus bħala l-goalkeeper numru wieħed fit-tul ta' Manchester United, iżda l-manager Ole Gunnar Solskjaer jixtieq iġib żewġ goalkeepers oħra biex isaħħu l-għażliet tiegħu u jipprovdu aktar kompetizzjoni. Martinez, li ngħaqad ma' Villa fi ftehim li jiswa' madwar 20 miljun lira sterlina, kien wieħed mill-aqwa akkwsiti ta' dan l-istaġun fost il-clubs tal-Premier League, u għen lit-team ta' Dean Smith jitla' fid-disa' post fil-klassifika.